Gedagte vir die dag: Tweede-natuur-gewoontesFoto: stringsofsoulfulness.com Wat jy dink, bepaal alles wat jy doen. (Spreuke 4:23) Kenners sê dat wanneer ’n mens iets meer as vyf en twintig keer herhalend gedoen het, dit ’n groter kans staan om ’n gewoonte te word. En wanneer iets ’n gewoonte is, hoef ons nie meer so baie daaroor te dink nie. Ons doen dit amper outomaties. Dit word ’n patroon. ’n Ritme. Soos tandeborsel. Of skoenevasmaak. Of met God gesels … Een van die beste gewoontes wat ons kan aanleer, is juis om die dinge te doen wat ons minder “ons” maak en wat die Gees kans gee om meer “Hy” in ons te word. Dinge soos: Hoe meer ons hierdie gewoonte kan oefen, hoe meer sal ons agterkom hoe ons menslike swakhede verdwyn en sy grootheid meer word. Kom ons kweek die gewoonte om dwarsdeur die dag die Gees te vra om ons denke te vorm, ons emosies te rig … ons lewe te leef. Ek wil amper sonder-dink gedurig aan U dink.